kardosdrur/scandi-wiki huggingface dataset:
Ahmet Necdet Sezer

Ahmet Necdet Sezer (født 13. september 1941 i Afyonkarahisar) var Tyrkiets tiende og forrige præsident (2000-2007). Dette embede overtog han efter Süleyman Demirel.

Biografi 
Han er uddannet ved Ankara Universitet som jurist i 1962. Efter studiet gjorde han militærtjeneste og indledte herefter sin karriere som dommer i Ankara. I 1978 fik han en doktorgrad i civilret fra jurafakultetet ved Ankara Universitet.

I 1998 blev Sezer valgt som præsident af højesteret.

Han blev valgt til præsident i maj 2000, hvor han blev Tyrkiets første statsoverhoved med jurabaggrund. Hans syvårsperiode udløb den 16. maj 2007, men fordi det tyrkiske parlament ikke var i stand til at vælge en efterfølger, har han også efter denne dato fungeret som præsident af landet.

Han er gift med Semra Sezer og har tre børn.

Politik 
Sezer er en varm fortaler for det sekulariserede samfund og gør meget for at opretholde det. Han har ved flere lejligheder givet udtryk for, at han mener, sekulariteten er i fare – dog uden at give specifikke grunde til dette. Han har foreslået at skærpe religiøs frihed for at sikre fastholdelse af de sekulære principper dog uden at gennemføre ændringer. Han har i sekularitetens navn forbudt kvinder, der bærer tørklæde, at besøge præsidentpaladset, da han mener koranen intet siger om nødvendigheden af tørklæder til kvinder og de derfor kun bliver båret af politiske grunde.

Under sin præsidentperiode har Sezer tilgivet og løsladt 206 dømte fanger. Ud af disse var 202 dømt som terrorister. Efter løsladelsen er de fleste gået tilbage til deres terroristorganisationer, bl.a. PKK. Det skal dog nævnes at før presidenten kan løslade fanger, skal retsministeriet foreslå en mulig løsladelse, og det er altså kun det principielle samtykke, der skal gives af præsidenten.

Eksterne henvisninger 

Tyrkiets præsidenter
Floorballligaen

Floorball-Ligaen er den bedste liga for herrer indenfor floorball i Danmark. Ligaen blev afviklet for første gang i 1992, da Dansk Floorball Union arrangerede det første DM. Året inden var det første uofficielle DM blev afviklet under navnet Penta Cup med deltagelse af svenske hold.

Ligaen har udviklet sig fra at have været arrangeret over en weekend til at have en øst- og en vestrække med plads til 10 hold. Til først at blive skåret ned til 6 hold i øst og vest til endelig at være en landsdækkende liga.

Floorballligaens historie 
 1991: Danmarksmesterskabet blev afviklet som et åbent stævne, hvori 15 hold deltog, deraf 4 danske. 
 1992: Mesterskabet blev afviklet som et stævne.
 1993: Turneringen opdeltes i øst- og vestdivisionen, hvor de 2 bedste fra hver division mødtes til et finalestævne
 1997: Der indførtes kvartfinaler med videre deltagelse for de hold, der var bedst af tre kampe.
 2005: Divisionerne ændredes til 6 hold i øst og vest.
 2009: Divisionerne ændredes til 8 hold i øst og vest.
 2012: Den bedste række blev fra 2013-14 landsdækkende med ti hold, startende med fem hold fra øst og fem fra vest. Finalen bliver spillet bedst af fem kampe
 2013: Der indføres Floorball Friday med livekampe på Kanal Sport.
 2020: Floorball Danmark og SportLive indgår TV aftale om ligaen
 2022: Ligaen bliver opdelt med 8 hold i en øst og vest række

Resultater 1992-2019 
Den bedste række er delt op i en øst- og en vestdivision. De fire bedste hold fra hver division kvalificerer sig til kvartfinalerne.

Medalje og ligastatistik

Placeringer i ligaen (1991-2017) 

40 hold har deltaget i den bedste liga, siden dens indførelse i 1992. Holdenes placeringer de enkelte år er angivet i nedenstående tabel. Bemærk at placeringerne fra 1-8 afgøres af, hvordan holdet har klaret sig i slutspillet. Kun i starten blev der spillet om bronze, i dag får begge tabere af semifinalerne bronze. 5/8 betyder holdet har tabt i kvartfinalen og 3/4 at holdet har tabt i semifinalen.

1991-1999

2000-2009

2010-19

2020-2029

Evighedstabel 

Der er kun medtaget kampe fra grundspil, og sæsonerne 1996-97, 1997-98, 1998-99, 2009-10, 2010-11  og 2017-18 mangler. Pointsystemet er ikke ens fra sæson til sæson, ligeså er ikke alle sæsoner opgjort med antal kampe vundet, uafgjort og tabt.

Kåringer

Årets spiller 
Årets spiller er den spiller der efter hver sæson er vurderet til at have været den bedste spiller i sæsonen.

Referencer
Bjergrytter (landevejscykling)

En bjergrytter er en cykelrytter, hvis primære aktivitet foregår på de stejleste bjerge. Bjergryttere er også blandt de cykelryttere der tiltrækker sig mest opmærksomhed fra cykelsportens tilhængere. Af kendte bjergryttere kan blandt andet nævnes Eddy Merckx,  Richard Virenque og Marco Pantani.

Landevejscykling (cykelsport)
Henning Christiansen

Henning Christiansen (28. maj 1932 i Sundby – 10. december 2008 i Næstved) var en dansk komponist og billedkunstner.

Christiansen er uddannet både som klarinettist og som musikpædagog ved Det Kgl. Danske Musikkonservatorium. I første omgang var komposition kun et bifag; men det blev siden hans hovedbeskæftigelse, efterhånden som bl.a. arbejdsstipendier fra Statens Kunstfond muliggjorde det.

Han debuterede som komponist allerede i sin konservatorietid, og i de første værker høres arven fra Carl Nielsen og den Darmstadt-skole som han lærte at kende bl.a. på kurser i Darmstadt, to gange i begyndelsen af 1960’erne, og snart gik han et skridt videre. Han blev en del af den såkaldte Fluxus-bevægelse, og lod sin musik integrere i andre kunstformer, bl.a. i form af performances, happenings og aktioner, hvori musik, billedkunst og optræden smelter sammen (han blev i 1985 professor ved Hochschule für bildende Künste Hamburg). Samtidig blev hans musik enklere i sin opbygning, men alligevel raffineret, den stil, der kaldes ,.

Privat var han gift med billedkunstneren Ursula Reuter Christiansen. De repræsenterede i 2001 Danmark sammen på Venedig biennalen.

Musik i udvalg 
 op. 7b Trio (træblæsere 1954)
 op. 14 Tre sange af Samuel Beckett (1963)
 op. 28 Perceptive Constructions (kammerorkester 1965)
 op. 32 Den arkadiske (violin og klaver 1966)
 op. 37 dejligt vejr i dag, n'est-ce pas, Ibsen (kammeropera 1966)
 Det perfekte menneske (filmmusik 1967)
 op. 38 Klarinetkvintet (klarinet og strygekvartet 1971)
 op. 69a Den forsvundne fuldmægtig (filmmusik 1971)
 op. 69 Symfoni nr. 2 (Den forsvundne 1972)
 op. 83 Ungdom (blokfløjte, cembalo og strygere 1973)
 "Satie i høj sø" (musik til filmfantasien "Satie i høj sø" om komponisten Erik Satie og forfatterinden Gertrude Stein, 1974)
 Blomsten og forræderiet (opera 1975)
 Det forsømte forår (klarinet og klaver 1978)
 Den otteøjede skorpion (opera 1979)
 op. 90 Målbevidst (violin, blokfløjte, cembalo og strygere)
 op. 137 Why-Therefor- Play (fløjte og klaver 1981)

Kilder 
 Dansk biografisk leksikon 1979
 Om Henning Christiansens operaer 
 Om Henning Christiansen som billedkunstner 
 Eckersbergmedaljen 2005 
 Museet for samtidskunst 
 Henning Christiansen om sin egen musik i 1969
 Om Christiansens kompositioner midt i 1960’erne
 Christiansen om sin musik til filmen Den forsvundne Fuldmægtig
 Om Henning Christiansens musik
 Interview med Henning Christiansens 1986

Noter

Eksterne henvisninger 
 
  Henning Christiansen page on ubu.com website
 
 Værkliste på SNYK 

Komponister fra Danmark
Kunstnere fra Danmark
Modtagere af Eckersberg Medaillen
Danskere i 1900-tallet
Personer i Kraks Blå Bog (afdøde)
Triumfpaladset

Triumfpaladset (russisk: Триу́мф-Пала́с) er navnet på et højhus i Moskva. Det er med sine 264 m den højeste boboelsesbygning i Europa og var indtil åbningen af Naberezhnaja Tower block C (også i Moskva), den højeste bygning i Eoropa. 

Triumfpaladset har 57 etager og indeholder ca. 1000 luksuslejligheder. Byggeriet blev påbegyndt i 2001 og den endelige højde blev nået 20. december 2003. Huset blev færdigt i 2005.

Huset kaldes indimellem også det 8. tårn, da det er bygget i samme stil som de Syv søstre; de syv skyskrabere Josef Stalin beordrede opført i Moskva i slutnignen af 1940'erne

Triumfpaladset adresse er Tjapaevskij Pereulok 3.

Eksterne henvisninger 
 SkyscraperPage: Triumf paladset
 Emporis: Triumph-Palace

Skyskrabere i Rusland
Bygninger, konstruktioner og anlæg i Moskva
Beboelsesbygninger
Guldborgbroen

Guldborgbroen, også kaldet Guldborgsundbroen, er en buebro med broklap mellem Lolland og Falster, over Guldborg Sund ved Guldborg. 

Broen blev indviet 6. Oktober 1934, og var en meget vigtig brik i vejdelen af Fugleflugtslinjen mellem Nordtyskland og Skandinavien indtil den erstattedes af Guldborgsundtunnelen, der stod færdig i 1988. 
 
 Længde: 180 meter 
 Bredde: 7 meter 
 Gennemsejlingsbredde: 30 meter 
 Byggeperiode: 1933 – 1934 
 Indvielsesdato: 6. oktober 1934 
 Spor: 2

Referencer

Eksterne kilder/henvisninger 

Vejbroer i Danmark
Klapbroer
Bygninger, konstruktioner og anlæg i Guldborgsund Kommune
Etableret i 1934
Anne Vang

Anne Vang (født 26. oktober 1983) var borgmester for Børne- og Ungeforvaltningen i Københavns Kommune, valgt for  Socialdemokraterne, fra november 2009 og indtil august 2013, hvor hun valgte at trække sig fra borgmesterposten for at blive direktør for erhvervsskolen Niels Brocks merkantile uddannelser.

Vang er datter af fhv. rektor Søren Vang Rasmussen og fhv. seminarielektor Marianne Schandorff. Hun er student fra Nørre Gymnasium og blev i 2009 cand.scient.pol. fra Københavns Universitet med speciale i politiske styringsredskaber. 

Hun blev valgt første gang til Borgerrepræsentationen i 2005 og umiddelbart efter valget udnævnt til sit partis politiske ordfører. Dermed blev hun overborgmester Ritt Bjerregaards højre hånd og var involveret i de politiske diskussioner om opførelsen af 5.000 billige boliger på Kløvermarken og støtte til flere højhuse i København. Hun har ligeledes været fortaler for placeringen af skulpturen/vartegnet Store Robert i Københavns Havn.

Ved kommunalvalget 2009, hvor hun blev genvalgt, var hun opstillet som nr. 2 på den socialdemokratiske liste. Efter konstitueringen blev hun borgmester for Børne- og Ungdomsforvaltningen – en post, hun bestred indtil august 2013.

Noter

Eksterne henvisninger 
 Anne Vangs hjemmeside 

Borgmestre i København
Personer fra København
Medlemmer af Københavns Borgerrepræsentation i 2000-tallet
Politologer fra Danmark
Borgmestre fra Socialdemokraterne
Personer i Kraks Blå Bog
Medlemmer af Københavns Borgerrepræsentation fra Socialdemokraterne
Lejerbo

Lejerbo er en af Danmarks store administrationsorganisationer. Lige fra starten i 1944 har Lejerbo medvirket ved opførelse, udlejning, vedligeholdelse og modernisering af almene boliger overalt i Danmark. 

I dag administrerer og driver Lejerbo (organiseret i ca. 52 boligorganisationer) mere end ca. 35.000 almene boliger over hele landet.

Lejerbo er styret af et beboerdemokrati, hvor de enkelte afdelinger og organisationer igennem lokale bestyrelser er med til at beslutte i hvilken retning, Lejerbo skal udvikle sig.

Hovedkontoret er placeret på Gammel Køge Landevej i Valby, mens der er lokale regionskontorer i Aalborg, Holstebro, Kolding, Holbæk, Næstved og Brøndby.

Se også 
 A-ordningen
 B-ordningen 
 M-ordningen

Referencer

Eksterne henvisninger 
 Lejerbos website 

Etableret i 1944
Organisationer fra Danmark
Almene boligorganisationer
The Last Resort

The Last Resort har flere betydninger:

 The Last Resort (album) – Trentemøllers første album
 The Last Resort (band) – Et tidligt Oi! band
 The Last Resort (sang) – En melodi af The Eagles på albummet Hotel California
Femernsundbroen

Femernsundbroen i det nordlige Tyskland, forbinder øen Femern i Østersøen med det tyske fastland ved Großenbrode.

Den 963 meter lange kombinerede vej- og jernbanebro krydser det 1300 meter brede Femernsund.

Billedgalleri

Se også 
 Fugleflugtslinjen
 Femern Bælt-forbindelsen

Eksterne henvisninger 

 Fotos fra bygningen og indvielsen af broen 
 Video fra bygningen af Femernsundbroen 
 Data 
 Information om broen 

Broer i Tyskland
Jernbanebroer
Broen
Bygninger, konstruktioner og anlæg i Slesvig-Holsten
Purin

Puriner er aromatiske forbindelser der indeholder to aromatiske ringe. Guanin og adenin er puriner. I nukleinsyrer er en purin en del af ethvert basepar, den anden del af parret er en pyrimidin.

Biokemi
Actin

Actin er et strukturelt, globulært protein på 42-47 kDa der findes i de fleste eukaryote celler. Actin filamenter, et af de tre primære elementer i cytoskelettet, er opbygget af actin monomerer.

Cellulære funktioner 
Actin, som del af actin filamenter, udgør en vigtig del af cytoskelettet. I mange celler kan actin cytoskelettet anvendes til at give cellen motilitet, dvs. evnen til at bevæge sig. I muskelceller hos dyr anvendes actin filamenter sammen med myosin til at lave sammentrækninger.

Proteiner
Purin (flertydig)

Purin kan være flere ting:

 Purin – et organisk molekyle som benyttes som byggesten i DNA
 Purin Fong – en figur i den japanske mangaserie Tokyo Mew Mew
Bamir Topi

Bamir Myrteza Topi (født 24. april 1957) er en albansk politiker, der var Albaniens præsident fra 2007 til 2012.

Topi er uddannet som landbrugsbiolog og har været landbrugsminister; han har været fremtrædende i Albaniens Demokratiske Parti (PD). Han blev valgt til Albaniens præsident den 21. juli 2007 og tiltrådte 24. juli 2007. Han efterfulgte Alfred Moisiu. Den 24. juli 2012 blev han efterfulgt af Bujar Nishani. I september 2012 blev han partileder for det nye parti Fryma e Re Demokratike (FRD).

Eksterne henvisninger 

 Officiel hjemmeside 
 Om Bamir Topi og valget af ham

Albaniens præsidenter
Politikere fra Albanien
Personer fra Tirana
Børge Müller

Børge Robert Müller (4. september 1909 i København – 16. august 1963 på Frederiksberg) var dansk forfatter af bl.a. revyviser og filmmanuskripter. Arbejdede ofte sammen med broderen Arvid Müller.
Børge Müller begyndte at levere tekster til de danske revyer i 1929, og fra 1931 skrev han også tekster til film. Han skrev manuskript og sangtekster til bl.a. Mød mig på Cassiopeia og Frk. Nitouche.

Til komikerparret Kjeld Petersen & Dirch Passer har han bl.a. skrevet sketcherne Skolekammerater og Tømmerflåden.

Børge Müller ligger begravet på Bispebjerg Kirkegård ved København.

Eksterne henvisninger 
 
 

Manuskriptforfattere fra Danmark
Revyforfattere fra Danmark
Personer fra København
Dansksprogede forfattere fra Danmark
But Life Goes On

But Life Goes On er den første demo fra det svenske dødsmetal-band Entombed der blev udgivet i 1989. Nicke Andersson og Uffe Cederlund sendte denne demo til pladeselskabet Earache Records som sørgede for de fik en pladekontrakt.

Spor 
 "But Life Goes On" – 02:49
 "Shreds of Flesh" – 02:03
 "The Truth Beyond" – 03:22

Medlemmer 
 Lars Göran Petrov – Vokal
 Uffe Cederlund – Guitar
 Alex Hellid – Guitar
 David Blomquist – Bas
 Nicke Andersson – Trommer

Henvisninger 
 Demo information og sangtekster

Noter 

Entombed-album
Next Stop Sovjet

Next Stop Sovjet var en politisk og kulturel bevægelse, som fulgte oven på Next Stop Nevada, og som kulminerede i september 1989, hvor ca. 3.000 unge skandinaver besøgte Sovjetunionen i fire uger . Fra Danmark afgik 30 skibe.

Hvor Nevada-kampagnen stort set udelukkende handlede om stop for atomprøvesprængninger, var Next Stop Sovjet i langt højere grad et forsøg på at skabe en helt ny form for politisk bevægelse. En række af de bærende kræfter havde tanken, at man kunne nedlægge de "gamle" ungdomsorganisationer på venstrefløjen (DKU, SFU m.fl.) og samle kræfterne i Next Stop, hvor der var tusindvis af unge, som netop ikke tilhørte nogen organisation.

Projektet bestod af en masse enkeltprojekter, hvor unge fra Norden fandt partnere forskellige steder i Sovjetunionen, og enkelte samlende arrangementer: En satellittransmitteret simultankoncert i Moskva og København, et kultursærtog gennem flere sovjetrepublikker og en tredages festival i Gorkij Parken i Moskva. Bl.a. opnåede bandet Sort Sol, som var med på kultursærtoget, at blive uønsket i Sovjetunionen efter at have optrådt med spiritus på scenen og i det hele taget ikke passede til normen i de centralasiatiske sovjetrepublikker, hvor man aldrig havde haft rockkoncerter før.

Et af sporene fra Next Stop-bevægelsen er dens oprindelige kampagnecafé, Rust. Caféen blev åbnet i juli 1989 og blev opkaldt efter den unge tysker Mathias Rust, som i 1987 landede en sportsflyver på Den Røde Plads i Moskva. Efter Next Stop-folkenes opfattelse, havde tyskeren udfordret det tunge sovjetsystem, og det ville de også. Café Rust (som nu bare hedder Rust) blev ovenpå kampagneforløbet overtaget af en gruppe Next Stop-aktivister som videreførte cafeen som bar og spillested.

Kilder

Bøger 
 Knudsen, Jørgen: I Sovjet - på rejse med Next Stop, Tiderne Skifter, 1989. .

Eksterne kilder/henvisninger 
 Rusts historie  – beskrevet på den officielle hjemmeside.

Politiske bevægelser
Sovjet
Meilgaard

Meilgaard er en gammel hovedgård, som nævnes første gang i 1345. Gården ligger i Glesborg Sogn i Norddjurs Kommune. Hovedbygningen er opført i 1573, men er øget med en etage i 1888-1891. Bygningen blev 26. februar 2003 raseret af en brand, men er genopført  2004-2006.

Meilgård Gods er på 2073 hektar med Østergaard og Birkelund.

Ejere af Meilgård 

 (1340-1345) Niels Griis
 (1345-1370) Vogn Pedersen
 (1370-1390) Peder Markvardsen Skjernov
 (1390-1440) Markvard Pedersen Skjernov
 (1440-1461) Markvard Markvardsen Skjernov
 (1461-1476) Enke Fru Skjernov
 (1476-1480) Iver Andersen Skjernov
 (1480-1499) Markvard Iversen Skjernov
 (1499-1540) Niels Markvardsen Skjernov
 (1540) Niels Nielsen Skjernov
 (1540-1560) Niels Markvardsen Skjernov
 (1560-1565) Dorte Nielsdatter Tornekrands gift Skjernov
 (1565-1577) Axel Sørensen Juul
 (1577-1589) Absalon Axelsen Juul
 (1589-1604) Ove Axelsen Juul
 (1604-1613) Frands Ovesen Juul
 (1613-1619) Jørgen Kaas
 (1619-1634) Dorte Frandsdatter Juul gift Kaas
 (1634-1663) Christoffer Bille / Steen Bille
 (1663-1681) Erik Høg Banner
 (1681-1689) Iver Juul Eriksen Høg Banner
 (1689) Helle Trolle gift (1) Høg Banner (2) Krag
 (1689-1694) Palle Krag
 (1694-1703) Adam Ernst von Pentz
 (1703-1708) Henrik Bille
 (1708-1711) Ingeborg Christine Adamsdatter von Pentz gift (1) Bille (2) Sehested
 (1711-1719) Kjeld Krag Sehested
 (1719-1720) Slægten Sehested
 (1720-1737) Poul Rosenørn
 (1737-1747) Johan Nicolaj Poulsen Rosenørn
 (1747-1752) Sophie Amalie Dyre gift (1) Rosenørn (2) von der Osten
 (1752-1769) Otto Christopher von Osten
 (1769-1783) Christian Kallager
 (1783-1800) Hans Friedrich von Brüggermann
 (1800-1804) Charlotte Dorothea Gotholdine von Körbitz gift von Brüggermann
 (1804) Peter Andreas Kolderup-Rosenvinge / P. Schandorff
 (1804-1810) Adam Christoffer von Knuth
 (1810-1823) Lars Lassen
 (1823-1839) Den Danske Stat
 (1839-1840) H.P. Hansen
 (1840-1845) Peter Carl Ferdinand de Neergaard
 (1845-1868) Christian Frederik Olsen
 (1868-1888) Christian Frederik Theophilus Alexander baron Juel-Brockdorff
 (1888-1931) Niels Joachim Christian Gregers Iuel
 (1931-1941) Christian Frederik Nielsen Iuel
 (1941-1959) Kate Harriet Ryan Treschow gift Iuel
 (1959-1986) Niels Christiansen Iuel
 (1986-) Michael Frederik Nielsen Iuel

Eksterne henvisninger 
 Meilgård Gods

Kilder 
 J.P. Trap: Danmark 5.ugave, Kraks Landbrug

Herregårde i Norddjurs Kommune
Herregårde i Randers Amt
Fredede slotte og herregårde i Danmark
Frederik d. 9.s Bro

Frederik d. 9.s Bro er en bjælke- og klapbro over Guldborg Sund ved Nykøbing Falster.

Broen er et vigtigt led i Fugleflugtslinjens jernbanedel, idet den fører strækningen til Rødby Færge over Guldborg Sund.

 Længde: 295 meter 
 Bredde: 25,4 meter 
 Gennemsejlingsbredde: 20 meter 
 Byggeperiode: 1960 – 1962 
 Indvielsesdato: 15 december 1962 
 Spor: 4 vejspor og 1 jernbanespor

Eksterne kilder/henvisninger 
 Portræt af Frederik den IX's Bro – Highways.dk 

Vejbroer i Danmark
Klapbroer
Bygninger, konstruktioner og anlæg i Nykøbing Falster
Etableret i 1963
Transport i Nykøbing Falster
Inuit Circumpolar Council

Inuit Circumpolar Council (ICC) blev stiftet i 1980 i Nuuk, Grønland, og er en international ikke-statslig organisation, en NGO, som repræsenterer ca. 160.000 inuitter fra de arktiske områder i Grønland, Canada, Alaska (USA) og Tjukotka (Rusland). ICC skiftede navn fra Conference til Council i 2002.

ICC's målsætning er gennem udarbejdelsen af en 'Inuit Arctic Policy', at styrke enheden mellem de arktiske inuitter, at kæmpe for inuitternes rettigheder og interesser i nationale, regionale og internationale sammenhænge, at styrke inuitkultur, at opnå fuld aktiv deltagelse i den politiske, økonomiske og sociale udvikling i de respektive hjemlande, at udvikle og kæmpe for politiske initiativer til beskyttelse af det arktiske miljø samt at kæmpe for anerkendelsen af rettigheder for alle oprindelige folk. Dette gøres blandt andet via deltagelse i Arktisk Råd, hvor ICC har status som permanet deltager (Permanent Participant), dvs. de har konsultationsret men ikke stemmeret. Endvidere har ICC konsultativ status i ECOSOC, ligesom organisationen sammen med Samerådet udgør den arktiske region i FN's Permanente Forum for Oprindelige Folks Anliggender (UNPFII)

I Grønland har ICC kontor i hovedstaden, Nuuk. Den nuværende præsident for ICC Grønland er Hjalmar Dahl (2014-18). Den nuværende formand for ICC International er Ookalik Eegeesiak, Canada (2014-18).

Inuit Circumpolar Council modtog i 1988 FN's Miljøprograms (UNEP) miljøpris 'Global 500 Award' og i 1996 Nordisk Råds Natur- og Miljøpris.

Tekst til overskrift 
Referencer

Eksterne kilder/henvisninger 
 Inuit Circumpolar Council, Alaska
 Inuit Circumpolar Council, Canada
 Inuit Circumpolar Council, Greenland
 Inuit Circumpolar Council, Chukotka 

Organisationer
Inuit
Austin Powers

Austin Powers er en fiktiv person, der blev skabt af Mike Myers i 1996 med filmen Austin Powers International Man of Mystery. Han er fotograf og i fritiden tophemmelig agent for den britiske efterretningstjeneste. Trods sit akavede facon er han en dameelsker og holder sig ikke tilbage, samtidig bekæmper han i alle filmene sin nemesis, Dr. Evil, som viser sig at være hans bror.

Filmografi 
 Austin Powers: International Man of Mystery (1997)
 Austin Powers: The Spy Who Shagged Me (1999)
 Austin Powers in Goldmember (2002)

Eksterne henvisninger 

Filmfigurer
Fiktive spioner